**Projektas**

**KLAIPĖDOS RAJONO savivaldybės taryba**

**SPRENDIMAS**

**DĖL KLAIPĖDOS RAJONO SAVIVALDYBĖS TARYBOS 2016 M. KOVO 31 D. SPRENDIMO NR. T11-84 „DĖL KULTŪROS ĮSTAIGŲ DARBUOTOJŲ, DIRBANČIŲ PAGAL DARBO SUTARTIS, PAREIGYBIŲ SKAIČIAUS TVIRTINIMO“ PAKEITIMO**

2022 m. kovo 31 d. Nr. T11-

Gargždai

Klaipėdos rajono savivaldybės taryba, vadovaudamasi Lietuvos Respublikos vietos savivaldos įstatymo 18 straipsnio 1 dalimi ir atsižvelgdama į Jono Lankučio viešosios bibliotekos 2022 m. kovo 2 d. prašymą Nr. S-21 „Dėl etatų skyrimo“, n u s p r e n d ž i a:

1. Pakeisti Klaipėdos rajono savivaldybės tarybos 2016 m. kovo 31 d. sprendimo Nr. T11-84 „Dėl kultūros įstaigų darbuotojų, dirbančių pagal darbo sutartis, pareigybių skaičiaus tvirtinimo“ 1 punkto 1.1. papunktį ir jį išdėstyti taip:

1.1. J. Lankučio viešoji biblioteka – 56.

2. Nustatyti, kad šis sprendimas įsigalioja nuo 2022 m. balandžio 4 d.

Šis sprendimas per vieną mėnesį nuo jo įteikimo ar pranešimo suinteresuotai šaliai apie viešojo administravimo subjekto veiksmus (atsisakymą atlikti veiksmus) dienos gali būti skundžiamas Lietuvos administracinių ginčų komisijos Klaipėdos apygardos skyriui(Herkaus Manto g. 37, LT-92236, Klaipėda)arba Regionų apygardos administracinio teismo Klaipėdos rūmams (Galinio Pylimo g. 9, LT-91230 Klaipėda) Lietuvos Respublikos administracinių bylų teisenos įstatymo nustatyta tvarka.

Savivaldybės meras

TEIKIA: Savivaldybės administracijos direktorius J. Ruškys.

PARENGĖ: Savivaldybės administracijos Kultūros, sveikatos ir socialinės politikos skyriaus patarėja J. Polekauskienė

SUDERINTA:

V. Jasas

D. Beliokaitė

I. Gailiuvienė

A. Jansonienė

R. Petrauskienė

L. Liutikienė

**KLAIPĖDOS RAJONO SAVIVALDYBĖS ADMINISTRACIJA**

**AIŠKINAMASIS RAŠTAS**

**2022-03-**

**DĖL TARYBOS SPRENDIMO** **„DĖL KLAIPĖDOS RAJONO SAVIVALDYBĖS TARYBOS 2016 M. KOVO 31 D. SPRENDIMO NR. T11-84 „DĖL KULTŪROS ĮSTAIGŲ DARBUOTOJŲ, DIRBANČIŲ PAGAL DARBO SUTARTIS, PAREIGYBIŲ SKAIČIAUS TVIRTINIMO“ PAKEITIMO“ PROJEKTO**

**1. Parengto sprendimo projekto tikslai, uždaviniai (ko sprendimo projektu norima pasiekti).**

Sprendimo projektu siekiama nustatyti didžiausią leistiną Klaipėdos rajono savivaldybės J. Lankučio viešosios bibliotekos pareigybių skaičių:

1. 1. J. Lankučio viešoji biblioteka – 56 (buvo – 54 etatai).

Gegužės – birželio mėnesį bus pagamintas bibliobusas ir startuos mobili bibliotekos paslauga Klaipėdos rajone. Sukomplektuotas naujas 200 knygų fondas, kompiuterinė vieta su interneto prieiga, periodinė spauda ir žurnalai. Šios paslaugos teikimui reikalingas 1 papildomas bibliotekininko etatas ir 1 vairuotojo etatas (šiuo metu biblioteka vairuotojo etato neturi), kuris prižiūrės automobilį ir pagal grafiką vairuos bibliobusą.

**2. Kuo vadovaujantis parengtas sprendimo projektas:**projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi ir atsižvelgiant į Jono Lankučio viešosios bibliotekos 2022 m. kovo 2 d. prašymą Nr. S-21 „Dėl etatų skyrimo“

**3. Kaip šiuo metu yra teisiškai reglamentuojami projekte aptariami klausimai:** Klaipėdos rajono savivaldybės tarybos 2016 m. kovo 31 d. sprendimu Nr. T11-84 „Dėl Klaipėdos rajono kultūros įstaigų darbuotojų, dirbančių pagal darbo sutartis, pareigybių skaičiaus tvirtinimo“.

**4.** **Kokių teigiamų rezultatų yra laukiama:** Bibliobuso veiklos sklandi pradžia, naujos paslaugos Klaipėdos rajono gyventojams teikimas pagal numatytus maršrutus, teritorijose, kuriose neliko bibliotekos filialų ir vietose, kur nėra ir nebuvo bibliotekos filialų. Atsiras galimybė įvertinti realią situaciją dėl bibliotekos paslaugos reikalingumo atskirose teritorijose, stacionarių bibliotekos filialų steigimo būtinybės. Atsiras galimybė aptarnauti didesnį kiekį gyventojų platesnėje teritorijoje.

**5. Galimos neigiamos pasekmės priėmus siūlomą Savivaldybės tarybos sprendimo projektą ir kokių priemonių būtina imtis, siekiant išvengti neigiamų pasekmių: -**

**6. Kokius teisės aktus būtina pakeisti ar panaikinti, priėmus teikiamą Savivaldybės tarybos sprendimo projektą**: -

**7. Projekto rengimo metu gauti specialistų vertinimai ir išvados. Ekonominiai apskaičiavimai:** -

**8. Sprendimo įgyvendinimui reikalingos lėšos:** Planuojamų etatų lėšų poreikis:

1. koef. 6,02 + 15% kint. dalis. (vairuotojas)

2. koef. 7.56 + 15% kint. dalis (bibliotekininkas)

Bruto:

6,02 koef. - 1253,06 Eur/mėn. =  15036.72 Eur per metus.

7,56 koef. - 1573,61 Eur/mėn. = 18883.32 Eur per metus.

Neto (į rankas):

6,02 koef. - 758,10 Eur/mėn.

7,56 koef. - 952,04 Eur/mėn.

**Iš viso 9 mėnesiams: 25 440.03 Eur (metams33 920.04 Eur). Lėšos jau suplanuotos Savivaldybės biudžete.**

**9. Kiti, autoriaus nuomone, reikalingi pagrindimai ir paaiškinimai:**nėra.

**10. Pridedami dokumentai:** J. Lankučio viešosios bibliotekos 2022 m. kovo 2 d. prašymas „Dėl etatų skyrimo“ (1 lapas).

Kultūros, sveikatos ir socialinės politikos skyriaus patarėja Jolanta Polekauskienė